示內
作者：呂本中
朝代：宋

paragraphs: 貧賤不可忘，富貴安足羡。
我生未三十，種種厭貧賤。
宦情肱九折，老味金百鍊。
稍回功名心，來結香火願。
平生所知人，久已焚筆硯。
是中無真實，不在儒術緣。
有如退飛鷁，更借逆風便。
病妻頗癡絕，可與共開宴。
小女真吾兒，語學春鳥囀。
初非本来有，且作夢中見。
君看手捉鼻，絕勝扇障面。
他年從我居，同入隱士傳。